Որքան էլ հայտարարության միջավայրային տրամաբանությունը նկատի ունենանք և դրանով էլ բացատրենք Բաքվում հնչած միայն արցախյան նախապայմանի արծարծումը, այնուամենայնիվ, միևնույն պաշտոնյայի երկու հայտարարություններում ընդհանուր բաղադրիչ չկա։ Թուրքիայում նա պայմանականացնում էր տարածքային պահանջներից հրաժարման անհրաժեշտությունը, իսկ Բաքվում՝ Արցախի հարցի պայմանային և միակողմանի զիջումներով պատկերացված լուծումը։